Diari Oficial de la Generalitat Valenciana


Sumari del DOGV 9967, del 28-10-2024 (2024/10913)

RESOLUCIÓ de 15 d’octubre de 2024, de la Direcció General d’Innovació i Inclusió Educativa, per la qual es publica la relació de centres que compleixen o no compleixen els requisits per a la continuïtat del segon any d’implementació del projecte ACORD, seleccionats mitjançant la Resolució de 26 de juny de 2023, de la directora general d’Innovació Educativa i Ordenació, per la qual es resol la convocatòria d’assignacions econòmiques per a desenvolupar els projectes d’innovació i transferència ACORD, durant els cursos acadèmics 2023- 2024 i 2024-2025.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10579

CVE
:   KOBQ-R-1682-96420

Data del document
:   15-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * educació
    * innovació

Per la Resolució de 20 de març de 2023, de la Conselleria d’Educació, Cultura i Esport, es van convocar assignacions econòmiques per a desenrotllar els projectes d’innovació i transferència ACORD: Acció col·laborativa i recerca docent en centres docents no universitaris de titularitat pública de la Generalitat Valenciana, durant els cursos acadèmics 2023-2024 i 2024-2025 (DOGV núm. 9560, de 23.03.2023).

Per la Resolució de 26 de juny de 2023, de la directora general d’Innovació Educativa i Ordenació, es va resoldre la convocatòria d’assignacions econòmiques per a desenrotllar els projectes d’innovació i transferència ACORD: Acció col·laborativa i recerca docent en centres docents no universitaris de titularitat pública de la Generalitat Valenciana, durant els cursos acadèmics 2023- 2024 i 2024-2025 (DOGV núm. 9629, de 30.06.2023).

Transcorregut el termini de justificació del primer any d’implementació del curs escolar 2023-2024, revisades totes les justificacions aportades pels centres beneficiaris, d’acord amb l’apartat resolutiu setzé de la Resolució de convocatòria de 20 de març de 2023, es va publicar la Resolució provisional de 23 de juliol de la Subdirecció General d’Innovació i Qualitat Educativa, per la qual es publica la relació de centres que complixen o no complixen els requisits per a la continuïtat del segon any d’implementació del projecte ACORD, seleccionats mitjançant la Resolució de 26 de juny de 2023, de la directora general d’Innovació Educativa i Ordenació, per la qual es resol la convocatòria d’assignacions econòmiques per a desenrotllar els projectes d’innovació i transferència ACORD: Acció col·laborativa i recerca docent en centres docents no universitaris de titularitat pública de la Generalitat Valenciana, durant els cursos acadèmics 2023-2024 i 2024-2025.

Comprovada la documentació presentada una vegada transcorregut el termini d’al·legacions i estudiades i, si es el cas, ateses les al·legacions.

Vista la proposta de resolució definitiva de data 10 d’octubre de 2024, elevada per l'òrgan instructor de la convocatòria d’assignacions econòmiques per la qual es publica la relació de centres que compleixen o no compleixen els requisits per a la continuïtat del segon any d’implementació del projecte ACORD: Acció col·laborativa i recerca docent en centres docents no universitaris de titularitat pública de la Generalitat Valenciana durant el curs acadèmic 2024-2025.

En virtut del que disposa la Resolució de 20 de març de 2023, de la Conselleria d’Educació, Cultura i Esport, per la qual es van convocar assignacions econòmiques per a desenrotllar els projectes d’innovació i transferència ACORD: Acció col·laborativa i recerca docent en centres docents no universitaris de titularitat pública de la Generalitat Valenciana, durant els cursos acadèmics 2023-2024 i 2024-2025,

RESOLC

*Primer*

Assignar als projectes seleccionats dels centres públics de la Generalitat que figuren en l'Annex I d’esta resolució les quanties econòmiques que s’indiquen en cada cas, per al curs escolar 2024-2025, les quals s'abonaran amb caràcter de despesa extraordinària de funcionament, a càrrec del capítol II del subprograma pressupostari 421E00, del pressupost de la Generalitat per a l’exercici 2024, dotat amb un import global màxim de 490.000 €, i una assignació màxima de 14.000 € per cada centre segons l’apartat resolutiu sisè punt 1 de la Resolució de 20 de març de 2023, de convocatòria.

D’acord amb l’apartat resolutiu setzè punt 3 b) de la mateixa resolució, no es podrà obtindré ajuda per al segon any del projecte quan no es presente la justificació i la memòria dins del termini i en la forma deguda. A més, d’acord amb l’apartat resolutiu sisè punt 2, en el cas que no es justifique totalment l’assignació rebuda es procedirà a la minoració total o parcial de la quantitat no justificada.

En aplicació del que hem esmentat anteriorment, la quantitat total assignada del projecte ACORD per al curs escolar 2024-2025 és de 445.977,37 €

*Segon*

Publicar la relació del centres docents seleccionats que no participaran en el segon any del projecte ACORD durant el curs 2024-2025 amb el motius que ho ocasionen (annex II).

Informar els centres participants de la continuïtat o no continuïtat del segon any del projecte ACORD durant el curs 2024-2025.

*Tercer*

El pagament de les assignacions econòmiques, es realitzarà per transferència bancària al centre docent per mitjà d’ordre de pagament en ferm, a proposta de la Conselleria d’Educació, Cultura, Universitats i Ocupació, a càrrec del pressupost anual de l’exercici 2024.

Contra la present resolució, que esgota la via administrativa, es podrà interposar un recurs contenciós administratiu, en el termini de dos mesos a comptar de l’endemà de la publicació, de conformitat amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d’este mateix òrgan, en el termini d’un mes comptat en el mateixos termes, de conformitat amb el que disposa la legislació vigent en matèria de procediment administratiu comú. Tot això, sense perjuí que les persones interessades puguen presentar qualsevol altre recurs que estimen pertinent.

  

València, 15 d'octubre de 2024

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.